18 on Coral is 'n moderne selfsorg-eenheid vir besigheid en gemak wat ideaal geleë is in die eksklusiewe Coralweg, 100 m vanaf die prentjiemooi en alombekende Bloubergstrand met sy wit sand. Dit is ook net 300 m vanaf oulike en ouderwetse restaurante wat uitstekende ontbyt, middagete en aandetes bied.
Bloubergstrand, geleë aan die Weskus, noord van Kaapstad, is ’n wêreldberoemde branderplank- , wind- en vlieërplank-paradys met onbelemmerde uitsigte op die wêreldbekende Tafelberg en Robbeneiland. Slegs 30 km vanaf die Kaapstad Internasionale Lughawe, 18 km vanaf die middestad en die V&A Waterfront, 10 km vanaf die Atlantic …
Bloubergstrand, geleë aan die Weskus, noord van Kaapstad, is ’n wêreldberoemde branderplank- , wind- en vlieërplank-paradys met onbelemmerde uitsigte op die wêreldbekende Tafelberg en Robbeneiland. Slegs 30 km vanaf die Kaapstad Internasionale Lughawe, 18 km vanaf die middestad en die V&A Waterfront, 10 km vanaf die Atlantic Beach Golf Estate by die see, 7 km vanaf Milnerton Gholfbaan by die see en 3 km vanaf twee inkopiesentrums geleë.
Die ruim en ligte 80 m²-eenheid is in ’n veilige kompleks met toegangsbeheer. Dit het 2 slaapkamers, 2 badkamers met ’n oopplan-kombuis, -eetkamer en -leefarea wat uitloop op ’n balkon met gedeeltelike see-uitsigte en gasbraai-geriewe. Die ruim hoofslaapkamer is gemeubileer met ’n ekstra-lengte koninggrootte-bed met ’n volledig en suite-badkamer (bad en aparte stort), terwyl die tweede, kleiner kamer gemeubileer is met twee bypassende enkelbeddens en ’n ruim aparte badkamer met ’n stort. Die eenheid is op die eerste vloer en het ’n hyser uit die ondergrondse sekuriteitsparkering.
18 on Coral bied gratis WiFi, ’n 50"-LED-grootskermtelevisie, DVD-speler, Radio/CD-speler, kommersiële DStv Premium-pakket met M-Net, M-Net Films, al die SuperSport-kanale, internasionale kanale en musiek. Die kombuis is ook volledig toegerus met hoë kwaliteit toebehore wat die volgende insluit: yskas/vrieskas, wasmasjien/tuimeldroër, skottelgoedwasser, oond en kookblad, mikrogolfoond, koffiemasjien, ketel, broodrooster, kookgerei, breekgoed en messegoed. Beddegoed en badhanddoeke van topgehalte word verskaf en ’n bababed is beskikbaar op versoek.
Hierdie stylvolle eenheid bied ’n onvergeetlike verblyf in een van die mooiste omgewings in die Kaap. Dit is perfek geleë om jou die kans te gun om te ontspan en die omgewing te verken.
Gaste wat na 18 On Coral gekyk het, het ook belangstelling getoon in die volgende lekke plekke:
18 Coral Pad, Apartment 6a, Bloubergstrand, 7441, Wes-Kaap